شەفەق نیوز/ دوو سەرچەوەی ئەمنی، ئمڕوو سێشەممە، خەوەردان لە کوشیان دوو کەس ک یەکیگیان گەورەی هوزیگە وە دوو رویداو جیا لە پارەیزگایەیل نەجەف و موسەنا.
یەکیگ لە سەرچەوەیل وە ئاژانس شەفەق نیوز وت، شێخ ئەحمەد مسلماوی "گەوەی هوزیگ" کوشیایە وە پەلاماریگ چەکداری لە ناحیەی حەیدەریە لە باکوور پارێزگای نەجەف.
وتیش، هووکارەیل تیرۆکردن "شێخ مسلماوی" نەزانریایە، تەرمەگەی ئەرا پزیشک دادوەری کلکریایە، پەلاماردەرەیل ئەرا شوین نادیاریگ واینە.
سەرچەوەیل دیاریکردن، کراکاریگ لەناو یەکیگ لە  سەموونخانەیگ لە ناوچەی حەیدەریەی ناوڕاس شار سەماوە ناوەن پارێزگای موسەنا کوشیایە.
وتیش، کوشتنەگە لە ئەنجام مەرافیگ رویدایە ک رەسیەسە وەکارهاوردن چەک و کراکارەگە بویەسە قوربانی، دەزگایەیل ئەمنی ئاخڵەی شوین رویداوەگە دانە ئەنجامدەرەیل تاوانەگە دەسگیرکریانە.
